เตรียมตนเองให้พร้อมรับมือกับปัญหา รับมือปัญหาระหว่างบุคคล มีทัศนคติที่ดี
การต้องพบกับสิ่งที่กระตุ้นให้เกิดความเครียดมานานโดยไม่มีวิธีการรับมือที่ดีอาจเป็นอันตรายต่อสุขภาพอนามัย ความเครียดอาจทำให้สุขภาพแย่ หรือทำให้สุขภาพที่ไม่ดีอยู่แล้วยิ่งแย่ลงไปอีก เราต้องไปพบแพทย์ ถ้าเราสังเกตเห็นว่าเรามีความเครียดเรื้อรัง นี้เป็นอาการที่แสดงให้เห็นว่าเรามีความเครียด   ปวดศีรษะ น้ำหนักเพิ่มหรือน้ำหนักลด ซึมเศร้า วิตกกังวล นอนไม่หลับ หายใจลำบาก มีปัญหาเรื่องการนอนหลับ ความอยากอาหารเปลี่ยนแปลง เมื่อเรารู้สึกเครียดอยู่ การได้พบปะพูดคุยกับผู้อื่นอาจเป็นวิธีที่ดีเยี่ยมวิธีการหนึ่งในการต่อสู้กับความเครียดนั้น การมีกลุ่มคนที่คอยช่วยเหลือเราอยู่เคียงข้างจะช่วยให้เรารู้สึกว่ามีคนที่คอยเป็นห่วงเป็นใย จึงรู้สึกว่าตนเองมีค่าและรู้สึกมีความมั่นคง การโทรหาเพื่อนหรือครอบครัวเพื่อระบายหรือหยุดคิดถึงปัญหาไปสักพักหนึ่งก็เป็นวิธีการรับมือกับความเครียดที่ดีวิธีหนึ่ง เราอาจคิดว่าการมีงานอดิเรกนั้นเป็นการใช้เวลาว่างเฉยๆ แต่ความเป็นจริงแล้วงานอดิเรกต่างๆ ช่วยเราให้ฟื้นฟูกำลังกาย กำลังใจ คลายความเครียด เรียนรู้สิ่งใหม่ๆ พบปะกับผู้อื่น และได้มุมมองอะไรใหม่ๆ   จะเลือกกิจกรรมสนุกๆ อะไรก็ได้เป็นงานอดิเรก เช่น อ่านหนังสือ เขียนหนังสือ เล่นกีฬา เดินทางไกล พายเรือแคนู เล่นสเกต วาดภาพ ทำสวน  เป็นต้น มีงานอดิเรกมากมายให้เราเลือกและทำได้ทุกวัน เราอาจรู้แล้วว่าการนอนหลับให้ได้ 7 ถึง 8 ชั่วโมงนั้นสำคัญ (ถ้าเป็นวัยรุ่นหรือเด็กจะหลับจำนวนชั่วโมงมากกว่านี้) แต่การมีระยะเวลาในการนอนหลับที่ดีขึ้นอยู่กับว่าเรารู้สึกผ่อนคลายและสงบมากแค่ไหนก่อนเข้านอน เมื่อเรากำลังมีปัญหาในชีวิตมารุมเร้า เราอาจข่มตานอนได้ยาก ฉะนั้นลองสร้างกิจวัตรก่อนนอนดู เราจะได้หลับง่ายขึ้น   ทำกิจกรรมที่ช่วยให้เราผ่อนคลาย เช่น การยืดเหยียดกล้ามเนื้อ ฟังดนตรีที่มีจังหวะเบาสบาย อาบน้ำอุ่นนานๆ หรือเข้านวดตัว การต้องรับมือกับปัญหาต่างๆ อาจทำให้เราอยากทิ้งตัวลงนอนและหลับไปเลยหนึ่งสัปดาห์ ถึงแม้อยากทำแบบนั้น แต่ขอแนะให้เปลี่ยนมาขยับตัวดีกว่า การทำให้ร่างกายกระปรี้กระเปร่านั้นช่วยให้เรารู้สึกดีขึ้นมากได้จริงๆ เพราะการออกกำลังกายนั้นช่วยให้ร่างกายหลั่งสารสื่อประสาทในสมองที่ทำให้รู้สึกดีเรียกว่าสารเอ็นดอร์ฟิน  สารนี้ช่วยทำให้อารมณ์ดีขึ้นและรู้สึกมีความสุขสดชื่น เมื่อปัญหาในชีวิตทำให้เรากลุ้มและว้าวุ่นใจ เราก็ต้องหาวิธีการต่างๆ ที่สามารถนำมาช่วยต่อสู้กับความเครียดและทำให้จิตใจสงบลง ขอแนะนำเทคนิคการผ่อนคลายที่สามารถนำไปใช้ได้ทุกที่ทุกเวลา  ฝึกหายใจเข้าลึกๆ ด้วยการหายเข้าลึกๆ ทางจมูกนับ 4 กลั้นลมหายใจสักครู่ และปล่อยลมหายใจออกนับ 4 ท้องควรจะพองเมื่อหายใจเข้าและแฟบเมื่อหายใจออก ลองผ่อนคลายด้วยการใช้วิธีเกร็งและคลายกล้ามเนื้อ ก่อนอื่นนั่งบนเก้าอี้หรือบนโซฟาในท่าที่สบาย เกร็งและคลายกล้ามเนื้อทีละส่วนของร่างกาย เริ่มที่นิ้วเท้าก่อน เกร็งไว้สัก 5 วินาทีและลองสังเกตสิว่ารู้สึกอย่างไร จากนั้นจึงคลายและคงความผ่อนคลายนั้นไว้ประมาณ 30 วินาทีก่อนที่จะเปลี่ยนไปเกร็งและคลายกล้ามเนื้อส่วนต่อไป บ่อยครั้งที่เราเกิดความขัดแย้งกับคนอื่น เป็นเพราะว่าเราไม่ยอมทำความเข้าใจมุมมองของคนอื่นเลย ถ้าเรามีความเห็นใจคนอื่น เราจะพยายามเข้าใจเขา ฉะนั้นจึงขอแนะนำวิธีที่จะทำให้เราเห็นอกเห็นใจคนอื่น   ตั้งใจฟังสิ่งที่คนอื่นพูดให้เข้าใจมากกว่าคิดว่าจะพูดตอบสนองอย่างไร เราอาจใช้เวลาส่วนใหญ่ฟังและคิดว่าเราจะพูดอะไรต่อจากนั้น ในการพูดคุยกับผู้อื่นจงพยายามตั้งใจฟังสิ่งที่คนอื่นกำลังพูดเพื่อว่าเราจะได้ไม่เข้าใจเขาผิด เข้าไปพูดคุยกับคนที่มีความคิดเห็นแตกต่างจากเรา เราไม่เห็นด้วยกับความคิดของคนบางคนหรือคนบางกลุ่มใช่หรือเปล่า ลองพยายามไปพบ พูดคุยและทำความรู้จักคนคนนั้นหรือคนกลุ่มนั้น จากนั้นดูสิว่าความเห็นของเราเปลี่ยนแปลงไปบ้างหรือเปล่า เรียนรู้โลกด้วยการอ่าน การดูภาพยนตร์หรือสารคดี ไปเยี่ยมชมพิพิธภัณฑ์ และเราจะได้รู้จักชีวิตของผู้คนที่แตกต่างออกไป หนึ่งในอุปสรรคของการสื่อสารที่ดีคือการใช้ภาษาที่ทำให้ผู้ฟังอยากพูดแก้ตัว การเลือกใช้คำพูดแสดงความรู้สึกของตนโดยไม่กล่าวโทษคนอื่นจะช่วยลดความขัดแย้งระหว่างบุคคลได้  การใช้ถ้อยคำที่เน้นคำว่า “ฉัน” เริ่มด้วยการพูดแสดงความรู้สึก อธิบายเหตุผลว่าทำไมถึงรู้สึกแบบนั้น และเสนอแนวทางแก้ไข ตัวอย่างเช่น “ฉันรู้สึกแย่ที่คุณมาโยนงานให้ฉันทำนาทีสุดท้ายก่อนเลิกงาน คงจะดีมากทีเดียวถ้าคุณแจ้งให้ฉันทราบก่อนคราวหน้า” ลองคิดสิว่าเราจะรู้สึกอย่างไร เมื่อคนใกล้ตัวพยายามเปลี่ยนแปลงนิสัยบางอย่างของเรา แม่อาจอยากให้เราตกแต่งบ้านใหม่ หรือคู่ชีวิตเราไม่ชอบการแต่งตัวของเรา เป็นแบบนั้นเราก็คงรู้สึกแย่ใช่ไหม แต่ถ้ามีใครสักคนยอมรับสิ่งที่เราเป็น เราก็คงจะรู้สึกดีขึ้นมากทีเดียว  การเอาแต่ตัดสินว่าคนอื่นผิด คอยจับผิดคนอื่น หรือเอาแต่โทษคนอื่นโดยมองว่าตนเองถูกอย่างเดียวนั้นไม่ได้ทำให้อะไรดีขึ้นเพราะ “ทุกคนต่างก็มีความคิดเป็นของตนเอง” การพยายามเปลี่ยนแปลงคนอื่นรังแต่จะทำให้เราทุกข์ใจ (และคนอื่นด้วย) จงมุ่งแก้ไขจุดบกพร่องของเราดีกว่าไปมุ่งแก้ไขจุดบกพร่องของคนอื่น ถ้าคำพูดหรือการกระทำของเราได้ไปทำร้ายจิตใจหรือความรู้สึกของคนอื่น เราต้องแก้ไขเพื่อป้องกันไม่ให้ความสัมพันธ์เริ่มแตกร้าวหรือยุติลง การขอโทษแสดงให้เห็นว่าเรายอมรับผิดและต้องการสานสัมพันธ์กับผู้อื่นอีกครั้ง  การขอโทษแสดงให้เห็นว่าเราสำนึกผิด ขอรับผิดชอบคำพูดและการกระทำ อยากแก้ไขปรับปรุงตัว และจะป้องกันไม่ให้ตนทำผิดพลาดซ้ำอีกในอนาคต ตัวอย่างคำขอโทษ เช่น “ฉันขอโทษที่ไม่เคารพเวลาส่วนตัวของเธอ ฉันจะทำงานเองคราวนี้ และคราวหน้าฉันจะแจ้งล่วงหน้าเพื่อจะได้รู้ว่าเธอสามารถอยู่ช่วยได้ไหม” มองปัญหาในชีวิตเสียใหม่และเราจะสามารถเปลี่ยนแปลงวิธีรับมือกับปัญหาเหล่านั้นได้มากมาย ทุกปัญหาเปิดโอกาสให้เราประเมิน สำรวจทางเลือกใหม่ๆ และปรับปรุงวิธีการที่ใช้อยู่ ฉะนั้นแทนที่จะมองว่าอะไรที่เกิดขึ้นเป็นปัญหา ให้คิดเสียว่าเรื่องที่เกิดขึ้นนั้นเป็นโอกาสที่ทำให้เราปรับปรุงตัว ถ้าเรารู้สึกว่าตนเองมีความสามารถที่จะรับมือกับปัญหาในชีวิตได้ดี เราก็อาจเห็นว่าปัญหาเหล่านั้นไม่ใช่เรื่องหนักหนา พอเห็นข้อดีของตนเองและเริ่มใช้ข้อดีนั้นให้เป็นประโยชน์ เราก็จะมีความมั่นใจในการรับมือกับปัญหาต่างๆ มากขึ้น   หยิบกระดาษขึ้นมาและเขียนความสำเร็จ คุณประโยชน์และคุณสมบัติของเราทุกอย่างที่คิดออก  ลองถามเพื่อนหรือคนในครอบครัวซึ่งใกล้ชิดกับเราก็ได้ บุคคลเหล่านี้รู้และบอกข้อดีของเราได้ ถ้าเราคิดไม่ออกจริงๆ ว่าเรามีข้อดีอะไรบ้าง ลองทำแบบประเมินทางอินเตอร์เน็ตเช่น VIA Character Strengths Assessment  หลังจากรู้จักข้อดีของตนเองแล้ว ก็จงเรียนรู้ที่จะใช้ข้อดีเหล่านั้นให้เป็นประโยชน์ สำรวจข้อดีของเราและรู้ให้ได้ว่าใช้วิธีการไหนนำข้อดีนี้มาใช้ในชีวิตบ้างแล้ว จากนั้นจึงระดมสมองหาวิธีการเพิ่มเติมที่จะนำข้อดีของตนมาใช้ให้เกิดประโยชน์ การขอบคุณสิ่งดีๆ ที่มีในชีวิตหรือปัญหาก่อนๆ ที่สามารถก้าวผ่านมาได้ ช่วยให้เราสามารถรับมือกับปัญหาที่เรากำลังเผชิญอยู่ในปัจจุบันได้ เราสามารถฝึกขอบคุณสิ่งดีๆ ได้ดังนี้  เริ่มเขียนบันทึก เขียนถึงสิ่งต่างๆ ที่เป็นไปด้วยดีในวันแต่วัน พูดว่า “ขอบคุณ” อีกครั้ง เขียนจดหมายแสดงการขอบคุณครอบครัว เพื่อน และคนรู้จักที่ได้เคยช่วยเหลือเรามา หันมาใช้ถ้อยคำดีๆ มากขึ้น เช่น พรสวรรค์ โชคดี มีบุญ สมบูรณ์ เป็นต้น
รู้จักอาการของความเครียด. โทรคุยกับเพื่อน. ทำกิจกรรมที่ตนเองชอบบ่อยๆ. ผ่อนคลายก่อนเข้านอน. ออกกำลังกาย. ตั้งใจผ่อนคลาย. เห็นอกเห็นใจคนอื่น. ใช้ถ้อยคำโดยเน้นคำว่า “ฉัน”. เลิกพยายามเปลี่ยนแปลงคนอื่น. รู้จักขอโทษผู้อื่น. เริ่มมองปัญหาเป็นโอกาส. หาข้อดีของตนเอง. ฝึกขอบคุณสิ่งดีๆ ที่เรามี.
https://www.wikihow.com/Deal-With-Different-Problems-in-Life https://www.wikihow.com/Deal-With-Different-Problems-in-Life https://www.wikihow.com/Deal-With-Different-Problems-in-Life
Stocking Your Coping Toolbox Coping with Interpersonal Issues Having a Healthy Outlook